Babelscape/SREDFM huggingface dataset:
Ανρί Εντουάρ Ναβίλ

Άγαλμα του [[Ραμσής Β΄|Ραμσή Β΄]] που ανακάλυψε ο Ναβίλ στην Βούβαστη. Βρίσκεται στο Μουσείο Τέχνης και Ιστορίας της Γενεύης.
Ο Ανρί Εντουάρ Ναβίλ (γαλλικά: "Henri Édouard Naville") ήταν Ελβετός αρχαιολόγος, Αιγυπτιολόγος και βιβλικός επιστήμων. Γεννήθηκε στις 14 Ιουνίου 1844 στη Γενεύη και πέθανε στις 17 Οκτωβρίου 1926 (Malagny Ελβετίας). 

Σπούδασε στο Πανεπιστήμιο της Γενεύης, στο "King΄s College" του Λονδίνου, καθώς και στα Πανεπιστήμια της Βόνης, του Παρισιού και του Βερολίνου. Υπήρξε μαθητής του Karl Richard Lepsius και αργότερα ο προστάτης του λογοτεχνικού του έργου. 

Ταξίδεψε στην Αίγυπτο για πρώτη φορά το 1865, όπου κατέγραψε τα κείμενα του Ώρου στο Εντφού. Στη διάρκεια του Γαλλο-Πρωσικού πολέμου υπηρέτησε ως λοχαγός του Ελβετικού στρατού. Τα πρώιμα έργα του αφορούσαν στα ηλιακά κείμενα και το Βιβλίο των Νεκρών.

Το 1882 προσκλήθηκε να εργαστεί στο νεοΐδρυθέν Κέντρο Αιγυπτιακών Ερευνών (Egypt Exploration Society). Ανέσκαψε διάφορες θέσεις στο Δέλτα του Νείλου, μεταξύ των οποίων την "Πειθώ" (1882), το "Wadi Tumilat" (1885"–"86), την "Βούβαστη (1886–89)", την "Λεοντόπολη" "Ηλιουπολίτικη" (1887), τη θέση "Saft el-Hinna" (1887), την "Ηρακλεόπολη τη Μεγάλη" (1890-91), τον "Μένδη" και την Λεοντόπολη (1892). Πολλά από τα αντικείμενα που ανακάλυψε στις ανασκαφές του στο Δέλτα φυλάσσονται στα Μουσεία Καΐρου, Βρετανικό και Μουσείο Καλών Τεχνών της Βοστώνης.

Τη δεκαετία του 1890 ανέσκαψε τον Νεκρικό Ναό της Χατσεψούτ στο Ντέιρ ελ-Μπαχάρι, όπου είχε ως βοηθούς του τον Ντέιβιντ Τζωρτζ Χόγκαρθ, τον Somers Clarke και τον Χάουαρντ Κάρτερ. Την περίοδο 1903-06, ανέσκαψε τον Νεκρικό Ναό του Μεντουχοτέπ Β΄, έχοντας ως συνεργάτη τον Αιγυπτιολόγο Henry Hall. Το 1910 δούλεψε στη βασιλική Νεκρόπολη της Αβύδου και η τελευταία ανασκαφή του ήταν στο Οσίρειο (Άβυδος), την οποία δεν ολοκλήρωσε εξαιτίας της έναρξης του Πρώτου Παγκοσμίου Πολέμου. 

Ο Ναβίλ έλαβε πολυάριθμα διεθνή βραβεία και τιμητικές διακρίσεις, ενώ υπήρξε ο συγγραφέας αμέτρητων δημοσιεύσεων οι οποίες αφορούσαν στις ανασκαφικές του έρευνες και τις μελέτες των βιβλικών κειμένων. 

Ο Ναβίλ ήταν αρχαιολόγος της "παλαιάς σχολής", η οποία ασχολήθηκε εκτενώς με μεγάλης κλίμακας καθαρισμούς των θέσεων, ενώ δεν ενδιαφέρθηκε ιδιαίτερα για την λεπτομερή καταγραφή της ανασκαφικής έρευνας. Κατά τη διάρκεια της ζωής του επικρίθηκε για τις αρχαιολογικές μεθόδους του από τον Φλίντερς Πέτρι, ενώ ο Χόγκαρθ ορίστηκε ως επιτηρητής του από το Ινστιτούτο Αιγυπτιακών Ερευνών (Egypt Excavation Fund) και υπεύθυνος να επιβλέπει τις ερευνητικές μεθόδους που εφάρμοζε ο Ναβίλ στο Ντέιρ ελ-Μπαχάρι. Οι δημοσιευμένες αναφορές του είναι ενδεικτικές της έλλειψης λεπτομέρειας η οποία τις διέπει, αλλά αυτό είναι κάτι που χαρακτήριζε σε μεγάλο βαθμό τις αρχαιολογικές μεθόδους εκείνης της εποχής.

Το Πανεπιστήμιο της Γλασκώβης του απένειμε τιμητικό διδακτορικό τίτλο τον Ιούνιο 1901.
Χουάν Ρουίθ δε Αλαρκόν

Ο Χουάν Ρουίθ δε Αλαρκόν υ Μεντόθα ("Juan Ruiz de Alarcón y Mendoza", 1580 ή 1581 - 4 Αυγούστου 1639) ήταν γεννημένος στο Μεξικό Ισπανός θεατρικός συγγραφέας, από τους κορυφαίους της εποχής του.
Αντώνης Κλέφτης

Ο Αντώνης Κλέφτης είναι ελληνοκύπριος πρώην ποδοσφαιριστής που αγωνιζόταν ως τερματοφύλακας. Κατά τη διάρκεια της καριέρας του αγωνίστηκε με τα χρώματα της Ένωσις Νέων Παραλιμνίου και της εθνικής Κύπρου. Θεωρείται ένας από τους καλύτερους Κύπριους τερματοφύλακες όλων των εποχών.
Διεθνές Φεστιβάλ Ταινιών Μικρού Μήκους Δράμας

Το Διεθνές Φεστιβάλ Ταινιών Μικρού Μήκους Δράμας (αγγλικά: Drama International Short Film Festival), είναι ένα φεστιβάλ κινηματογραφικών ταινιών μικρού μήκους στην Ελλάδα, και ο ετήσιος τόπος συνάντησης για κινηματογραφιστές και επαγγελματίες του κλάδου. Με έδρα την Δράμα, το φεστιβάλ διοργανώνει πρόγραμμα έξι ημερών τον Σεπτέμβριο και οι κύριοι χώροι της εκδήλωσης είναι το Δημοτικό Ωδείο της πόλης και ο κινηματογράφος Ολυμπία.

Το φεστιβάλ είναι η κορυφαία ελληνική και νοτιοανατολική πύλη της Ευρώπης προς τα πιο διάσημα βραβεία ταινιών μικρού μήκους στον κόσμο, και οι υποψήφιοι σκηνοθέτες πληρούν τις προϋποθέσεις για να συμμετάσχουνστα ευρωπαϊκά βραβεία κινηματογραφικών ταινιών.
Στο φεστιβάλ παρουσίαζεται ο ετήσιος Ελληνικός Διαγωνισμός που προβάλλει τις καλύτερες νέες ταινίες από την Ελλάδα, αλλά και ο Διεθνής Διαγωνισμός που αφορά ταινίες μικρού μήκους από όλο τον κόσμο, καθώς επίσης διοργανώνονται και παράλληλες εκδηλώσεις, όπως συνεντεύξεις, παρουσιάσεις βιβλίων, πάνελ συζητήσεων και δικτύωση για δημιουργούς και επαγγελματίες.
Μουλέν Ρουζ

Το Μουλέν Ρουζ (Γαλλικά: Moulin Rouge, ελληνικά: Κόκκινος Μύλος) είναι ένα καμπαρέ στο Παρίσι στη Γαλλία.

Το καμπαρέ Μουλέν Ρουζ ιδρύθηκε το 1889. Βρίσκεται κοντά στη Μονμάρτρη στην περιοχή Πιγκάλ, στη λεωφόρο Μπουλβάρ ντε Κλισί στο 18ο διαμέρισμα του Παρισιού και σήμα κατατεθέν του είναι ένας κόκκινος ανεμόμυλος στη στέγη του. 

Το Μουλέν Ρουζ έγινε διάσημο αρχικά σε όλο το Παρίσι και αργότερα σε όλο τον κόσμο. Ένα από τα ιδιαίτερα δημοφιλή θεάματα ήταν ο όχι και τόσο σεμνός χορός "καν- καν", που προκαλούσε θαυμασμό και δέος στους θαμώνες αλλά και τρομερή κοινωνική κατακραυγή στους ευυπόληπτους πολίτες. Σήμερα, το Μουλέν Ρουζ είναι ένα τουριστικό αξιοθέατο του Παρισιού, που προσφέρει ψυχαγωγία με μουσικά θεάματα σε επισκέπτες από όλο τον κόσμο. Η διακόσμηση του καμπαρέ περιέχει ακόμα μεγάλο μέρος του ρομαντισμού και της ατμόσφαιρας του Παρισιού της Μπελ Επόκ του τέλους του 19ου αιώνα.

Ο πλησιέστερος σταθμός μετρό είναι ο σταθμός Μπλανς.
Λουίς Αμπιναδέρ

Ο Λουίς Αμπιναδέρ ("Luis Rodolfo Abinader Corona", γεννήθηκε στις 12 Ιουλίου 1967) είναι οικονομολόγος και πολιτικός από τη Δομινικανή Δημοκρατία, πρόεδρος της χώρας από τις 16 Αυγούστου 2020. Ήταν υποψήφιος με το Σύγχρονο Επαναστατικό Κόμμα για την προεδρία της Δομινικανής Δημοκρατίας στις γενικές εκλογές του 2016 και του 2020. Είναι γιος του γερουσιαστή Χοσέ Ραφαέλ Αμπιναδέρ και ανέλαβε πρόεδρος της Δομινικανής Δημοκρατίας μετά την νίκη του έναντι του Γκονσάλο Καστίγιο. Είναι ο πρώτος πρόεδρος της χώρας που γεννήθηκε μετά τη δικτατορία του Ραφαέλ Τρουχίγιο.
Γεώργιος Παμπούκας

Ο Γεώργιος Παμπούκας (1890-1976) ήταν Έλληνας πανεπιστημιακός, ο οποίος διατέλεσε βουλευτής και κατοχικός υφυπουργός από το 1943 έως το 1944 ως συνεργάτης των Ναζί κατά τη Γερμανική Κατοχή της Ελλάδας.
Αθλητική Ένωση Νέων Δρομολαξιάς

Η Αθλητική Ένωση Νέων Δρομολαξιάς είναι μια κυπριακή ποδοσφαιρική ομάδα απο το χωριό Δρομολαξιά της επαρχίας Λάρνακας.
Σπίτι Είναι

Σπίτι Είναι είναι ελληνική οικογενειακή κωμική τηλεοπτική σειρά, παραγωγής 2019-2020, που δημιουργήθηκε από τη Δήμητρα Τσόλκα, τη Ζωή Κοϊβάρη και τον Νίκο Μήτσα και προβλήθηκε από τον τηλεοπτικό σταθμό Alpha TV και Alpha Κύπρου από τις 30 Σεπτεμβρίου του 2019 μέχρι τις 13 Μαρτίου του 2020. Τη σκηνοθεσία της σειράς ανέλαβε ο Ανδρέας Μορφονιός.

Η σειρά παρουσιάζει τη ζωή ενός πυροσβέστη, όταν μετά από δύο γάμους και τρία παιδιά, αποφασίζει να συγκατοικήσει με τη νέα του σχέση η όποια θέλει να έχει τη ζωή και το σπίτι της πάντα υπό έλεγχο. Το "Σπίτι Είναι" προβλήθηκε για πρώτη φορά στις 30 Σεπτεμβρίου του 2019 αντικαθιστώντας τη σειρά "Το σόι σου", στο prime time πρόγραμμα του σταθμού μετά από πέντε επιτυχημένες σεζόν. Επεισόδια της σειράς έχουν γράψει ξεχωριστά κάθε ένας από τους δημιουργούς του, και το θέμα του κάθε επεισοδίου ολοκληρώνεται με το τέλος του, ενώ το καστ της σειράς και ο σκηνοθέτης παραμένουν οι ίδιοι σε κάθε επεισόδιο. Η προβολή της σειράς γινόταν δύο φορές την εβδομάδα στη ζώνη 21:00-21:50, με τη σειρά να προβάλλεται αρχικά κάθε Δευτέρα και Τρίτη. Στη συνέχεια τα χαμηλά ποσοστά τηλεθέαση οδήγησαν τους ιθύνοντες να αλλάξουν τις ημέρες προβολής σε Πέμπτη και Παρασκευή. Το 38ο επεισόδιο της σειράς προβλήθηκε στις 13 Μαρτίου του 2020 ενώ μετά το τέλος του προβλήθηκε το τρέιλερ του επόμενου. Η πανδημία του COVID-19 οδήγησε τους ιθύνοντες του τηλεοπτικού σταθμού Alpha TV να διακόψουν προσωρινά όλο το πρόγραμμα του σταθμού για δύο μήνες. Στα μέσα Μαΐου του 2020 οι συντελεστές της σειράς επέστρεψαν για να ολοκληρώσουν τα γυρίσματα των τελευταίων επεισοδίων της σειράς, στα οποία είναι άγνωστη η ημερομηνία προβολής τους.

Το τραγούδι των τίτλων της σειράς έγραψε ο Γιώργος Παπαγεωργίου ενώ την ερμηνεία του ανέλαβαν οι Polkar.
Νέμανια Νέντοβιτς

Ο Νέμανια Νέντοβιτς ("Nemanja Nedović", , ), (Νόβα Βάρος, 12 Σεπτεμβρίου 1991) είναι Σέρβος επαγγελματίας διεθνής καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Παναθηναϊκό.
Βασιλική της Σακρέ-Κερ της Μονμάρτρης

Η Βασιλική της Σακρέ-Κερ της Μονμάρτρης (Γαλλικά:" Basilique du Sacré-Cœur de Montmartre"), αναφέρεται και ως Βασιλική της Ιερής Καρδιάς και συχνά απλά Σακρέ-Κερ, είναι Ρωμαιοκαθολική εκκλησία αφιερωμένη στην Ιερή Καρδιά του Ιησού. Βρίσκεται στο 18ο διαμέρισμα του Παρισιού στη Γαλλία, στην κορυφή του λόφου της Μονμάρτρης και αποτελεί ένα από τα ορόσημα της πόλης. 

Η κατασκευή της βασιλικής, που είναι μνημείο θρησκευτικό, πολιτικό και πολιτιστικό, ακολούθησε την μεταπολεμική περίοδο του 1870. Κατασκευάστηκε στα πλαίσια της νέας συντηρητικής «ηθικής τάξης» που κυριάρχησε στη Γαλλία μετά τη γαλλική ήττα στον Γαλλοπρωσικό πόλεμο του 1870 και τα γεγονότα της Παρισινής Κομμούνας, στην οποία η Μονμάρτρη πρωτοστάτησε. 

Ο ναός αφιερώθηκε στην Ιερή Καρδιά του Ιησού, αναγόμενη στα οράματα της Αγίας της Ρωμαιοκαθολικής Εκκλησίας Μαργαρίτας-Μαρίας Αλακόκ στο Παραί-λε-Μονιάλ. 

Η θέση της σε υψόμετρο 130 μέτρων σε ένα από τα υψηλότερα σημεία του Παρισιού και ο τρούλος της που ανέρχεται στα 83 μέτρα, την καθιστούν ορατή από μακριά. Με σχεδόν έντεκα εκατομμύρια προσκυνητές και επισκέπτες ετησίως, είναι το δεύτερο πιο δημοφιλές θρησκευτικό μνημείο στο Παρίσι μετά τον καθεδρικό ναό της Παναγίας των Παρισίων.
Τιμόν και Πούμπα

Οι Τιμόν και Πούμπα είναι ένα κινούμενο δίδυμο μιας σουρικάτας και ενός φακόχοιρου που παρουσιάστηκε στην ταινία κινουμένων σχεδίων της Disney το 1994, "Ο Βασιλιάς των Λιονταριών" και το franchise της. Ο Τιμόν απεικονίστηκε μέσω των πολλών εμφανίσεων του από τον Νέιθαν Λέιν(και στις τρεις ταινίες και τα πρώτα επεισόδια της παράστασης), ο Μαξ Κασέλα (ο αρχικός ηθοποιός στο μιούζικαλ "The Lion King" Broadway), ο Κέβιν Σον (σε ορισμένα επεισόδια της παράστασης), ο Κουίντον Φλύνν (σε ορισμένα επεισόδια της παράστασης), ο Μπρούς Λανόιλ στο σορτς "Wild About Safety" και το "Kingdom Hearts II", και ενώ ο Πούμπα εκφράζεται από τον Έρνι Σαμπέλα (σε όλες τις παραδοσιακά κινούμενες εμφανίσεις του) και απεικονίστηκε από τον Τομ Άλαν Ρόμπινς στο πρωτότυπο καστ του μιούζικαλ του Μπρόντγουεϊ. Στο remake CGI, οι χαρακτήρες απεικονίζονται από τους Μπίλλυ Άιχνερ και Σεθ Ρόγκεν, αντίστοιχα. Οι Νέιθαν Λέιν και Έρνι Σαμπέλα ήρθαν για πρώτη φορά στην ακρόαση για τους ρόλους των υαινών, αλλά όταν οι παραγωγοί είδαν πόσο καλά συνεργάστηκαν, αποφάσισαν να τους προωθήσουν ως Τιμόν και Πούμπα. Ο στιχουργός Τιμ Ράις ωστόσο προωθούσε τον Ρικ Μάιαλ (για τον Τιμόν) και τον Έιντ Έντμοντσον (για τον Πούμπα) να παίξουν τους ρόλους, καθώς πήρε την ιδέα για τους στίχους στο "Hakuna Matata" παρακολουθώντας την εκπομπή τους "Bottom".

Όπως και με πολλούς χαρακτήρες στον Βασιλιά των λιονταριών, το όνομα Πούμπα προέρχεται από τη γλώσσα της Ανατολικής Αφρικής Σουαχίλι. Στα Σουαχίλι, το " (v.)" Σημαίνει "να είσαι χαζός, ανόητος, αδύναμος, απρόσεκτος, αμελής." Ο Τιμόν είναι ένας από τους λίγους χαρακτήρες του οποίου το όνομα δεν έχει νόημα στα Σουαχίλι. Το "" είναι ένα ιστορικό ελληνικό όνομα, που σημαίνει "αυτός που σέβεται." Το όνομα του Τίμονα μπορεί να προέρχεται από την τραγωδία του Σαίξπηρ. Ο "Τίμων της Αθήνας", μια άλλη αναφορά του Σαίξπηρ σε μια ταινία που προέρχεται από την πλοκή του από τον "Άμλετ". Μια πιο πιθανή εξήγηση είναι ότι πήρε το όνομά του από τον Έλληνα φιλόσοφο Τίμων, μαθητή του Πύρρων, ιδρυτή της σχολής του σκεπτικισμού.

Ο Τιμόν είναι μια σοφή και εγωκεντρική σουρικάτα, ο οποίος είναι γνωστός για τον ισχυρισμό των ιδεών του Πούμπα. Ο Πούμπα έχει προβλήματα αερίων, αλλά είναι επίσης ένας άγριος πολεμιστής, που επιτίθεται σε μάχη με ένα κριτικό κτύπημα και επιτίθεται αν κάποιος που δεν είναι φίλος του τον αποκαλέσει γουρούνι, οπότε αναφωνεί "Με λένε "κύριο" γουρούνι!" - μια αναφορά στη γραμμή του Σίντνεϊ Πουατιέ "Με λένε κύριε Τίμπς!" από την ταινία του 1967 "Ιστορία ενός Εγκλήματος" και στη συνέχεια κραυγάζει καθώς επιτίθεται. Σε αντίθεση με τις πραγματικές σουρικάτες, ο Τιμόν μπορεί να περπατήσει στα πίσω πόδια του, ενώ στην πραγματική ζωή, οι σουρικάτες περπατούν και στα τέσσερα πόδια και μπορούν να σταθούν μόνο στα πίσω πόδια τους.
Μπουγιουκτσεκμετσέ Μπάσκετμπολ

H Μπουγιουκτσεκμετσέ Μπάσκετμπολ (τουρκικά: "Büyükçekmece Basketbol"), για λόγους χορηγίας Άρελ Ουνιβερσιτέτι Μπουγιουκτσεκμετσέ ("Arel Üniversitesi Büyükçekmece"), είναι τουρκικός επαγγελματικός σύλλογος καλαθοσφαίρισης με έδρα το Μπουγιουκτσεκμετσέ της Κωνσταντινούπολης, η οποία παίζει στο Πρωτάθλημα Τουρκίας. Η έδρα της είναι το Γκαζάνφερ Μπιλγέ Σπορτς Χολ, χωρητικότητας 3.000 θέσεων.
Ευαγγέλιο του Φιλίππου

[[Απόκρυφα]] κείμενα, η πρώτη σελίδα του [[Ευαγγέλιο του Ιούδα|Ευαγγελίου του Ιούδα]].
Το Ευαγγέλιο του Φιλίππου είναι ένα από τα Γνωστικά Ευαγγέλια, ένα αποκρυφικό κείμενο της Καινής Διαθήκης, που χρονολογείται γύρω στον 3ο αιώνα, αλλά είχε χαθεί στα μεσαιωνικά χρόνια έως ότου ανακαλύφθηκε εκ νέου κατά τύχη μαζί με άλλα κείμενα κοντά στην Ναγκ Χαμαντί στην Αίγυπτο (βλ. Βιβλιοθήκη Ναγκ Χαμαντί), το 1945, όπου είχε θαφτεί.

Το κείμενο δεν σχετίζεται στενά με τα κανονικά ευαγγέλια και δεν γίνεται αποδεκτό ως κανονικό από τη χριστιανική εκκλησία. Αν και μπορεί να έχει κάποια σχέση με τις πεποιθήσεις που εκφράζονται στο Ευαγγέλιο του Θωμά, οι μελετητές είναι διχασμένοι ως προς το αν πρέπει να διαβαστεί ως ένας μοναδικός λόγος ή ως μια συλλογή από διαφορετικά άσχετα λόγια του Βαλεντίνου.

Τα μυστήρια, ιδίως το μυστήριο του γάμου, είναι ένα σημαντικό θέμα στο εν λόγω κείμενο. Όπως σε άλλα κείμενα που σχετίζονται με τον «Γνωστικισμό», όπως το Ευαγγέλιο του Θωμά και το Ευαγγέλιο της Μαρίας, το Ευαγγέλιο του Φιλίππου υπερασπίζεται μια παράδοση που δίνει στη Μαρία Μαγδαληνή ιδιαίτερη οπτική γωνία προς τη διδασκαλία του Ιησού, αλλά σε αντίθεση με το προαναφερθέν δεν υποστηρίζει "ανακαλύψεις σχετικά με τη Μαρία Μαγδαληνή ως σύζυγο του Ιησού και μητέρα του απογόνου του.".
Garfield 2

Garfield 2 (αγγλικά: Garfield: A Tail of Two Kitties) είναι αμερικανική κωμωδία κινουμένων σχεδίων με υπολογιστή παραγωγής 2006
Ιωάννης Δημητρακέλλης

Ο Ιωάννης Δημητρακέλλης (1735-1791), γνωστός και ως Οικονόμος από το αξίωμά του, υπήρξε κληρικός, ιερέας από τη Λέσβο στα παράλια της Μ.Ασίας και δημιουργός της πόλεως των Κυδωνιών (Αϊβαλί). Μετέτρεψε τον αφανή και άσημο οικισμό ψαράδων σε πόλη με έντονο εμπόριο τη δεκαετία του 1770, η ηγεσία του διήρκεσε 20 χρόνια και ανέδειξε την πόλη σε κέντρο του Μικρασιατικού Ελληνισμού.
Σίμπα

Ο Simpa είναι ο κύριος χαρακτήρας του franchise "Ο Βασιλιάς των Λιονταριών" της Disney. Παρουσιάστηκε πρώτη φορά στην ταινία του 1994 "Ο Βασιλιάς των Λιονταριών", το 32ο κινούμενο χαρακτηριστικό του Walt Disney Animation, ο χαρακτήρας στη συνέχεια εμφανίζεται στο "Ο Βασιλιάς των Λιονταριών II: Το Βασίλειο του Σίμπα" (1998) και στο "Ο Βασιλιάς των Λιονταριών 3: Χακούνα Ματάτα" (2004) καθώς και στο remake του 2019 της αρχικής ταινίας. Ο Σίμπα δημιουργήθηκε από τους σεναριογράφους Αϊρίν Μέκι, Τζόναθαν Ρόμπερτς και Λίντα Γούλβερτον. Ενώ ο Μαρκ Χεν υπηρέτησε ως επιβλέπων animator του Σίμπα ως νεογνό, ο Ruben A. Aquino ζωγράφισε τον ενήλικο χαρακτήρα του Σίμπα.

Ο Σίμπα εμπνεύστηκε από τον χαρακτήρα Bambi από την Disney's "Μπάμπι" (1942), καθώς και από τις ιστορίες του Μωυσή και του Ιωσήφ από τη Βίβλο. Επιπλέον, έχουν συναχθεί πολλές ομοιότητες μεταξύ του Σίμπα και του Πρίγκιπα "Άμλετ" από το έργο Άμλετ του Ουίλλιαμ Σαίξπηρ"." Το 1997, ο "Βασιλιάς των Λιονταριών" προσαρμόστηκε σε ένα μιούζικαλ του Μπρόντγουεϊ, με τους ηθοποιούς Σκοτ Ίρμπι Ράννιάρ και Τζέισον Ρέιζ να δημιουργούν τους ρόλους του παιδιού και του ενήλικα Σίμπα, αντίστοιχα. Ο JD McCrary και ο Ντόναλντ Γκλόβερ έδωσαν της φωνές τους στον νεογνό και τον ενήλικα Σίμπα αντίστοιχα στο remake CGI.
Πλας ντυ Τερτρ

Η Πλας ντυ Τερτρ (Γαλλικά: Place du Tertre, στα ελληνικά αποδίδεται και ως Πλατεία Τερτρ) είναι πλατεία στο 18ο διαμέρισμα του Παρισιού της Γαλλίας, στην περιοχή Μονμάρτρη. Το όνομα της πλατείας αναφέρεται στην τοποθεσία της στην κορυφή του λόφου (Tertre σημαίνει μικρός λόφος) και είναι το υψηλότερο σημείο του Παρισιού, στα 130 μέτρα.

Η συρροή καλλιτεχνών, η ζωή και τα έργα τους, την έκαναν ένα από τα κυριότερα αξιοθέατα του Παρισιού και διάσημη σε όλο τον κόσμο.
Μπρένταν Ρότζερς

Ο Μπρένταν Ρότζερς ("Brendan Rodgers", 26 Ιανουαρίου 1973) είναι Βορειοϊρλανδός προπονητής ποδοσφαίρου και παλαίμαχος ποδοσφαιριστής ο οποίος προπονεί τη Λέστερ Σίτι.

Ο Ρότζερς ξεκίνησε την καριέρα του από την Μπαλιμένα Γιουνάιτεντ, όπου παρέμεινε μέχρι που αποκτήθηκε από τη Ρέντιγκ σε ηλικία 18 ετών, αν και λόγω μιας γενετικής πάθησης στα γόνατα αναγκάστηκε να αποσυρθεί σε ηλικία 20 ετών. Παρέμεινε στη Ρέντινγκ ως προπονητής και στη συνέχεια διευθυντής των ακαδημιών. Έπειτα αγωνίστηκε για τις ερασιτεχνικές ομάδες Νιούπορτ, Γουίτνεϊ Τάουν και Νιούμπερι Τάουν για αρκετά χρόνια. Αφότου ταξίδευσε στην Ισπανία για να μελετήσει προπονητικές μεθόδους, προσκλήθηκε από τον Ζοζέ Μουρίνιο να γίνει προπονητής των ακαδημιών της Τσέλσι το 2004 και το 2006 έγινε αναπληρωτής προπονητής.

Το 2008 διορίστηκε προπονητής της Γουότφορντ, όπου παρέμεινε μέχρι που δέχθηκε την πρόταση να γίνει προπονητής της Ρέντινγκ το 2009. Έφυγε από τον σύλλογο μετά 6 μήνες, ύστερα απογοητευτικά αποτελέσματα. Το 2010 προσλήφθηκε από τη Σουόνσι Σίτι και την οδήγησε στην άνοδο στην Πρέμιερ Λιγκ, η πρώτη φορά που το κατάφερε ουαλική ομάδα, και κατέλαβε τελικά την 11η θέση. Το 2012 ο Ρότζερς δέχθηκε να γίνει ο νέος προπονητής της Λίβερπουλ, φτάνοντας μέχρι τη δεύτερη θέση του πρωταθλήματος τη σαιζόν 2013-14 πριν απολυθεί τον Οκτώβριο του 2015. Τον Μάιο του 2016 έγινε προπονητής της Σέλτικ, με την οποία ήταν αήττητος τη πρώτη σαιζόν και κατέκτησε τρεμπλ και τις δύο σαιζόν. Το Φεβρουάριο του 2019 προσλήφθηκε από τη Λέστερ Σίτι, με την οποία κατέκτησε το κύπελλο Αγγλίας το 2021, το πρώτο για τη Λέστερ.
Η Κοιμωμένη του Χαλεπά

Το γλυπτό «Η Κοιμωμένη» του [[Γιαννούλης Χαλεπάς|Χαλεπά]] πάνω στον τάφο της οικογένειας Αφεντάκη στο [[Πρώτο Νεκροταφείο Αθηνών|Α' Νεκροταφείο Αθηνών]].
Η Κοιμωμένη του Χαλεπά είναι γλυπτό του γνωστού Έλληνα γλύπτη, Γιαννούλη Χαλεπά, στη μορφή της Σοφίας Αφεντάκη. Φιλοτεχνήθηκε τη δεκαετία 1880 και τοποθετήθηκε στο Α' Νεκροταφείο Αθηνών. Το γλυπτό παρουσιάζει την Σοφία Αφεντάκη ξαπλωμένη, να έχει το κεφάλι προς τα δεξιά, πάνω σε ένα μαξιλάρι και με το αριστερό της χέρι, κρατάει έναν σταυρό πάνω στο στήθος. Θεωρείται ένα από τα αριστουργήματα τέχνης ανάμεσα στα γλυπτά του Α' Νεκροταφείου Αθηνών καθώς και ένα από τα πιο καθοριστικά έργα για τη φήμη του Χαλεπά.
Θερισταί

Οι Θερισταί είναι τίτλος από χαμένο σατυρικό δράμα του Ευριπίδη. Παρουσιάστηκε το 431 π.Χ. στα Μεγάλα Διονύσια μαζί με τις τραγωδίες "Φιλοκτήτης", "Δίκτυς" και "Μήδεια". Τερμάτισε στην τρίτη θέση, καθώς πρώτος κατετάγη ο Ευφορίων, ο γιος του Αισχύλου, και δεύτερος ο Σοφοκλής.

Το έργο αυτό είχε χαθεί ήδη από το 200 π.Χ., όπως αναφέρει ο Αριστοφάνης ο Βυζάντιος. Δεν έχει διασωθεί κανένας στίχος από το έργο. Κάποιοι υποστηρίζουν πως το έργο αποτελεί εναλλακτικό τίτλο για ένα άλλο σατυρικό δράμα του Ευριπίδη, τον Συλέα, από το οποίο έχουν διασωθεί αρκετοί στίχοι.
Βέτα Μπετίνη

Η Βέτα Μπετίνη ( Καλαμαριά, 8 Μαΐου 1958-Αθήνα, 18 Οκτωβρίου 2017) ήταν Ελληνίδα ηθοποιός, στιχουργός και συνθέτις
Μαίρη Βοναπάρτη

Η Μαίρη Βοναπάρτη ("Mary Bonaparte", 10 Δεκεμβρίου 1870 - 1947) ήταν κόρη του Ναπολέοντα-Κάρολου Βοναπάρτη, 5ου Πρίγκιπα του Κανίνο.
Kungssången

Το Τραγούδι του Βασιλιά (σουηδικά: Kungssången) είναι ο βασιλικός ύμνος της Σουηδίας. Είναι γνωστός και με την εναλλακτική ονομασία Ur svenska hjärtans djup en gång (ελληνικά: Μονομιάς από τα βάθη των σουηδικών καρδιών) στη πρώτη γραμμή του πρώτης στροφής. Το Τραγούδι του Βασιλιά παίζεται στην ημέρα των γενεθλίων του βασιλιά, στο ετήσιο άνοιγμα του σουηδικού κοινοβουλίου (Ρίκσνταγκ) και στη τελετή απονομής του Βραβείου Νόμπελ. Παρόλο που παίζεται σε διάφορες επίσημες περιστάσεις όπως οι παραπάνω, το τραγούδι δεν θεωρείται εθνικός ύμνος της Σουηδίας. Το "Du gamla, Du fria" είναι ο ντε φάκτο εθνικός ύμνος της Σουηδίας, αλλά δεν έχει αναγνωριστεί επίσημα.

Οι στίχοι γράφτηκαν από τον Καρλ Βίλελμ Άουγκουστ Στράντμπεργκ και η μουσική συντέθηκε για εκτέλεση από τετραμελή χορωδία από τον Ότο Λίντμπλαντ. Το "Kungssången" αντικατέστησε τον προηγούμενο βασιλικό ύμνο με τίτλο "Bevare Gud vår kung". Ο προηγούμενος ύμνος είχε την ίδια μελωδία με τον βρετανικό βασιλικό ύμνο "Θεέ Σώσε τη Βασίλισσα". Ο ύμνος παίχτηκε για πρώτη φορά στο Λουντ στις 5 Δεκεμβρίου 1844 σε μια τελετή που διοργάνωσε το πανεπιστήμιο της πόλης για να εορτάσει την ενθρόνιση του βασιλιά Όσκαρ Α΄. Ο ύμνος έγινε επίσημα βασιλικός ύμνος της Σουηδίας το 1893.

Σήμερα τραγουδιέται μόνο η πρώτη και η τρίτη στροφή. Αν ο βασιλιάς είναι παρών σε μια εκτέλεση του τραγουδιού, τραγουδιέται μόνο η πρώτη στροφή. Οι άλλες τρεις στροφές τραγουδιούνται πολύ σπάνια.
Μετα-Μορφωμένοι Πράκτορες

Μετα-Μορφωμένοι Πράκτορες (αγγλικά: Spies in Disguise) είναι αμερικανική κωμωδία κινουμένων σχεδίων με υπολογιστή παραγωγής 2019.
Άρης Τσάπης

Ο Άρης Τσάπης (γενν. 24 Οκτωβρίου 1994) είναι Έλληνας ηθοποιός αλβανικής καταγωγής. Ξεκίνησε την καριέρα του το 2004. Το 2006 πρωταγωνίστησε στην ελληνο-ιταλική ταινία εποχής «Uranya» μαζί με την Μαρία Γκράτσια Κουτσινότα, για την οποία υπήρξε υποψήφιος με βραβείο Α' ανδρικού ρόλου στο φεστιβάλ Θεσσαλονίκης. Την περίοδο 2007-2009 πρωταγωνίστησε στην κωμική σειρά του MEGA, «Ευτυχισμένοι Μαζί» ενώ την περίοδο 2014-2017 πρωταγωνίστησε στην κωμική σειρά του ΑΝΤ1, «Οι Συμμαθητές».
Volvo XC40

Το Volvo XC40 είναι ένα κόμπακτ πολυτελές crossover SUV αυτοκίνητο, που κατασκευάζεται από τη σουηδική αυτοκινητοβιομηχανία Volvo, από τον Νοέμβριο του 2017 έως σήμερα. Το μοντέλο κέρδισε τον τίτλο του Ευρωπαϊκού Αυτοκινήτου της Χρονιάς για το 2018, με την ανακοίνωση και τη βράβευση να λαμβάνουν χώρα στο Σαλόνι Αυτοκινήτου της Γενεύης τον Μάρτιο του 2018, και έγινε έτσι το πρώτο μοντέλο στην ιστορία της Volvo που κατάφερε κάτι τέτοιο. Παράλληλα, αξιολογήθηκε ως κορυφαίο στον τομέα της ασφάλειας, αποσπώντας θετικά σχόλια και βραβεία για τις καινοτομίες του στην ασφάλεια.
Μπατώ-Λαβουάρ

Το Μπατώ-Λαβουάρ (Γαλλικά: Bateau-Lavoir) (Ελληνικά: Καράβι-Πλυντήριο) είναι το όνομα ενός κτηρίου στην περιοχή της Μονμάρτρης, στο 18ο διαμέρισμα του Παρισιού. Είναι διάσημο στην ιστορία της τέχνης ως κατοικία και τόπος συνάντησης, στις αρχές του 20ού αιώνα, μιας κοινότητας καλλιτεχνών, ζωγράφων, διανοούμενων, ανθρώπων του θεάτρου και εμπόρων τέχνης. Βρίσκεται στην οδό Ραβινιάν αρ.13 στην πλατεία Εμίλ Γκουντώ, πολύ κοντά στην πλατεία Τερτρ.

Μια πυρκαγιά κατέστρεψε το μεγαλύτερο μέρος του κτηρίου το 1970 και μόνο η πρόσοψη παρέμεινε, αλλά ξαναχτίστηκε πλήρως το 1978.Το νέο κτήριο στεγάζει 25 εργαστήρια, τα οποία διατίθενται σε νέους καλλιτέχνες. 

Το τμήμα που δεν έχει καεί αναφέρεται ως ιστορικό μνημείο με διάταγμα της 31ης Μαΐου 1965.
Πανελλήνιο Πρωτάθλημα Καταδύσεων 1980

Το Πανελλήνιο Πρωτάθλημα Καταδύσεων 1980 ήταν η 23η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Ολυμπιακό Κολυμβητήριο του Ζαππείου, στην Αθήνα παράλληλα με το 49ο Πανελλήνιο πρωτάθλημα κολύμβησης. Διεξήχθησαν κατηγορίες ανδρών, γυναικών και νέων.

Πρωταθλήτρια ομάδα αναδείχθηκε ο Ν.Ο. Βόλου & Αργοναύτες για δεύτερη φορά στην ιστορία του.
Η Σοφία του Ιησού Χριστού

To Η Σοφία του Ιησού Χριστού είναι ένα από τα πολλά γνωστικά κείμενα από τους κώδικες της Ναγκ Χαμαντί, που ανακαλύφθηκαν στην Αίγυπτο το 1945. Το ίδιο το κοπτικό χειρόγραφο χρονολογείται στον 4ο αιώνα. Ωστόσο, συμπληρώνεται από μερικά κομμάτια στα ελληνικά που χρονολογούνται από τον 3ο αιώνα, υποδηλώνοντας μια παλαιότερη ημερομηνία. Το κείμενο έχει έντονες ομοιότητες με την Επιστολή του Ευγνώστου (), η οποία βρίσκεται επίσης στους κώδικες της Ναγκ Χαμαντί, αλλά με προσθήκη χριστιανικής διαμόρφωσης και επέκτασης.
Ευαγγέλιο της Μαρίας

Το Ευαγγέλιο της Μαρίας είναι ένα αποκρυφικό βιβλίο που ανακαλύφθηκε το 1896 σε έναν κώδικα παπύρου του 5ου αιώνα γραμμένο στα Σαχιδικά Κοπτικά. Αυτός ο Κώδικας του Βερολίνου αγοράστηκε στο Κάιρο από τον Γερμανό διπλωμάτη Καρλ Ράινχαρντ.

Αν και το έργο είναι ευρέως γνωστό ως Ευαγγέλιο της Μαρίας, δεν ταξινομείται τεχνικά ως ευαγγέλιο με σχολαστική συναίνεση, επειδή "ο όρος 'ευαγγέλιο' χρησιμοποιείται ως ετικέτα για οποιοδήποτε γραπτό κείμενο που επικεντρώνεται κυρίως στην καταγραφή των διδασκαλιών ή / και δραστηριοτήτων του Ιησού κατά τη διάρκεια της ενήλικης ζωής του.
Η Γυμνή Γκέισα

Η Γυμνή Γκέισα (Πρωτότυπος τίτλος: House of Bamboo) είναι ένα έγχρωμο φιλμ νουάρ Αμερικανικής παραγωγής του 1955 σε σκηνοθεσία Σάμιουελ Φούλερ και σενάριο των Φούλερ και Χάρι Κλίνερ. Πρωταγωνιστούν οι Ρόμπερτ Στακ, Ρόμπερτ Ράιαν και η Σίρλεϊ Γιαμαγκούτσι.

Η ταινία αποτελεί ριμέικ της ταινίας του 1948 "Δρόμος Χωρίς Όνομα (The Street With No Name)", χρησιμοποιώντας τον ίδιο σεναριογράφο (Χάρι Κλίνερ) και τον ίδιο διευθυντή φωτογραφίας (Τζόζεφ Μακ Ντοναλντ).
Πασκάλ Ντόναχιου

Ο Πασκάλ Ντόναχιου (γεννημένος στις 19 Σεπτεμβρίου του 1974) είναι Ιρλανδός πολιτικός του κόμματος Φίνε Γκελ. Είναι υπουργός οικονομικών της Ιρλανδίας από τις 14 Ιουνίου 2017. Από τις 13 Ιουλίου 2020 θα αναλάβει τα καθήκοντα του προέδρου της Ευρωομάδας, διαδεχόμενος τον πορτογάλο Μάριο Σεντένο. Είναι βουλευτής του Φίνε Γκελ από το 2011, εκπροσωπώντας την εκλογική περιφέρεια κεντρικού Δουβλίνου. Υπηρέτησε στο αξίωμα του Υπουργού Δημοσίων Δαπανών και Μεταρρύθμισης από τον Μάιο του 2016 μέχρι τον Ιούνιο του 2020, ως Υπουργός Μεταφορών, Τουρισμού και Αθλητισμού από το 2014 έως το 2016, καθώς και Υπουργός Ευρωπαϊκών Υποθέσεων από το 2013 έως το 2014.

Ο Ντόναχιου γεννήθηκε στο Φίμπσμπορο του Λονδίνου. Σπούδασε πολιτική και οικονομία στο Κολλέγιο Τρίνιτι του Δουβλίνου. Το 1997 ξεκίνησε να εργάζεται για την πολυεθνική Procter & Gamble στο Ηνωμένο Βασίλειο. Το 2003 αποφάσισε να επιστρέψει στην Ιρλανδία για να ακολουθήσει την καριέρα του πολιτικού. Το 2004, ο Ντόναχιου εξελέγη μέλος του Δημοτικού Συμβουλίου του Δουβλίνου εκπροσωπώντας την τοπική περιοχή Κάμπρα-Γκλάσνεβιν. Υπηρέτησε σε διάφορες επιτροπές του Συμβουλίου έως το 2007. Το 2007 εξελέγη μέλος της Γερουσίας της Ιρλανδίας (ιρλανδικά: Seanad Éireann). Το 2011 εξελέγη μέλος της Κάτω Βουλής της Ιρλανδίας.

Μετά από μια αρχική περίοδο στο παρασκήνιο, ο Ντόναχιου ήρθε στο προσκήνιο με τον διορισμό του ως Υπουργός Ευρωπαϊκών Υποθέσεων, μετά την παραίτηση της Λουσίντα Κρέιτον τον Ιούλιο του 2013. Ένα χρόνο αργότερα προήχθη ως μέλος του υπουργικού συμβουλίου ως Υπουργός Μεταφορών, Τουρισμού και Αθλητισμού.

Μετά το σχηματισμό της κυβέρνησης μειοψηφίας υπό την ηγεσία του Φίνε Γκελ, τον Μάιο του 2016 ο Ντόναχιου διορίστηκε ως Υπουργός Δημοσίων Δαπανών και Μεταρρύθμισης. Τον Ιούνιο του 2017, ο Λίο Βαράντκαρ διαδέχτηκε τον Έντα Κένι στο αξίωμα του Πρωθυπουργού. Ο Βαράντκαρ διόρισε τον Ντόναχιου ως υπουργό οικονομικών. Ο Μιχόλ Μάρτιν τον διόρισε και πάλι υπουργό οικονομικών στην κυβέρνηση συνασπισμού που σχημάτισε το Φίανα Φαλ, το Φίνε Γκελ και το Κόμμα των Πρασίνων.
Αμπντελχαμίντ Μπραχίμι

Ο Αμπντελχαμίντ Μπραχίμι (, γεν. 2 Απριλίου 1936, στην Κωνσταντίνη της Αλγερίας) είναι Αλγερινός πολιτικός που υπηρέτησε αρχικά ως υπουργός συντονισμού προτού γίνει πρωθυπουργός της Αλγερίας υπό τον Τσαντλί Μπεντζεντίντ. Διετέλεσε πρωθυπουργός από τις 22 Ιανουαρίου 1984, μέχρι τις 5 Νοεμβρίου 1988. Έχει γράψει πολλά βιβλία, ιδίως για τη βία στην Αλγερία. 

Ο Μπραχίμι ήταν αντάρτης κατά τη διάρκεια του πολέμου της Αλγερίας. Κατέχει διδακτορικό στις οικονομικές επιστήμες, και μετά τη Συμφωνία του Αλγερίου το 1965 τον Οργανισμό Βιομηχανικής Συνεργασίας. Ήταν εκπρόσωπος της SONATRACH στις ΗΠΑ μέχρι τον διορισμό του στη θέση του υπουργού συντονισμού στην κυβέρνηση του Μοχάμεντ Μπεν Αχμέντ Αμπντελγκανί το 1979. 

Ο Μπραχίμι, ο οποίος ήταν υποστηρικτής της μετρημένης φιλελευθεροποίησης της οικονομίας διετέλεσε πρωθυπουργός της Αλγερίας από τον Ιανουάριο του 1984 μέχρι τις διαδηλώσεις του Οκτωβρίου του 1988. Θεωρήθηκε υπεύθυνος για την κατάρρευση της οικονομίας και ήταν υπέρμαχος της συμφιλίωσης με το Ισλαμικό Μέτωπο Σωτηρίας, ενώ ανήκε στην ισλαμική πτέρυγα του Εθνικού Απελευθερωτικού Μετώπου. Καταδίκασε τη διαφθορά στο κόμμα του, και αποχώρησε από αυτό.
Επιστολή του Ευγνώστου

Η Επιστολή του Ευγνώστου () είναι ένα από τα πολλά γνωστικά κείμενα από τη βιβλιοθήκη Ναγκ Χαμαντί, που ανακαλύφθηκε στην Αίγυπτο το 1945. Οι κώδικες της Ναγκ Χαμαντί περιέχουν δύο πλήρη αντίγραφα αυτού του κειμένου. Η επιστολή ήταν μία γνωστή λογοτεχνική σύμβαση της Αρχαιότητας. Δεν πρέπει να υποτεθεί ότι αυτό το δοκίμιο είναι μια πραγματική επιστολή που γράφτηκε από έναν άντρα που ονομάζεται Εύγνωστος (που σημαίνει «με σωστή σκέψη»).
Παπαλάζαρος Νεοφύτου

Ο Παπαλάζαρος Νεοφύτου (1928-2020) ήταν κύπριος ιερέας και αριστερός, γνωστός γιατί έχασε 2 γιους, τον πρώτο το 1973 από την ΕΟΚΑ Β, και τον δεύτερο το 1974 κατά την τούρκικη εισβολή. 

Γεννήθηκε στα Χολέτρια της Πάφου στις 23 Οκτωβρίου 1928. Υπηρέτησε στον Αγγλικό Στρατό μέχρι το 1949, όπου ήρθε σε επαφή και ασπάστηκε τις ιδέες της Αριστεράς. Το 1952 παντρεύτηκε την σύζυγο του με την οποία απέκτησε συνολικά 9 παιδιά. Το 1965 χειροτονήθηκε ιερέας από τον τότε μητροπολίτη Πάφου Γεννάδιο παρόλο που ήταν γνωστός αριστερός, κάτι ασυνήθιστο για την τότε εποχή.

Η δράση του υπέρ του ΑΚΕΛ έβαλε τον Παπαλάζαρο και την οικογένια του στο στόχαστρο της τρομοκρατικής οργάνωσης ΕΟΚΑ Β΄. Μασκοφόροι της συγκεκριμενης οργανωσης εκτέλεσαν τον γιο του Κυριάκο την 1η Ιουλίου 1973. Η δίκη του βασικού ύποπτου, μέλους της ΕΟΚΑ Β, αναβλήθηκε και ακυρώθηκε οταν ο φάκελος του εξαφανίστηκε, σύμφωνα με συνέντευξη του Παπαλάζαρου στον Φιλελεύθερο.

Ενα χρόνο αργότερα, τον Ιούλιο του 1974, έχασε άλλο ένα γιο του, τον Κυριακο, ο οποίος τραυματίστηκε αρχικά στην αντιστασιακή δράση κατά των πραξικοποιματιών τον Ιούλιο του 1974, ενώ αργότερα σκοτώθηκε στις μάχες κατά του Τούρκικου Στρατού.
Γιοσίκο Γιαμαγκούτσι

Η Γιοσίκο Γιαμαγκούτσι (), 12 Φεβρουαρίου 1920 - 7 Σεπτεμβρίου 2014) ήταν Γιαπωνέζα ηθοποιός και τραγουδίστρια, γεννημένη στην Κίνα, η οποία έκανε καριέρα στην Κίνα, το Χονγκ Κονγκ, την Ιαπωνία και τις Ηνωμένες Πολιτείες.

Κατά τη διάρκεια του Δευτέρου Παγκοσμίου Πολέμου, συμμετείχε ενεργά στη βιομηχανία προπαγάνδας, όπου και πρωταγωνίστησε σε ιαπωνικές ταινίες, υποδυώμενη συχνά το ρόλο μιας αδύναμης και ανυπεράσπιστης Κινέζας γυναίκας που βρίσκει προστασία και υποστήριξη στο πρόσωπο ενός Ιάπωνα στρατιώτη. Μετά τον πόλεμο, κατηγορήθηκε από τις κινεζικές αρχές για «πολιτιστική κατασκοπεία», αλλά αργότερα οι κατηγορίες απεσύρθησαν.
Τραγούδα!

Τραγούδα! (αγγλικά: Sing) είναι τρισδιάστατη αμερικανική ταινία περιπέτειας και κωμωδίας που παράγεται από τα Illumination Entertainment και διανέμεται από το Universal Pictures.
Λόραξ

Λόραξ (αγγλικά: The Lorax) είναι τρισδιάστατη αμερικανική ταινία περιπέτειας και κωμωδίας που παράγεται από τα Illumination Entertainment και διανέμεται από το Universal Pictures.
Το Μυστικό Βασίλειο του Δάσους

Το Μυστικό Βασίλειο του Δάσους (αγγλικά: Epic) είναι τρισδιάστατη αμερικανική ταινία περιπέτειας και κωμωδίας που παράγεται από τα Blue Sky Studios και διανέμεται από το 20th Century Fox.
Ελίζα Βοναπάρτη

Η Ελίζα Βοναπάρτη ("Elisa Bonaparte", 3 Ιανουαρίου 1777 - 7 Αυγούστου 1820) από την Οικογένεια Βοναπάρτη ήταν αδελφή του Ναπολέοντα Α΄ Αυτοκράτορα των Γάλλων.
Ρίο 2

Ρίο 2 (αγγλικά: Rio 2) είναι τρισδιάστατη αμερικανική ταινία περιπέτειας και κωμωδίας που παράγεται από τα Blue Sky Studios και διανέμεται από το 20th Century Fox.
Μπάρι Τόμλινσον

Ο Μπάρι Τόμλινσον (αγγλικά: Barrie Tomlinson) είναι Βρετανός εκδότης , συγγραφέας και δημιουργός κόμικς . Θεωρείται από τις πρωταγωνιστικές μορφές της Βρετανικής εικονογραφικής παραγωγής. 

Ξεκίνησε την ενασχόλησή του με τις εικονογραφημένες εκδόσεις στην αρχή της δεκαετίας του ’60 στην εταιρεία "I.P.C.", σαν συνεργάτης των περιοδικών "Lion" και "Tiger", του οποίου έγινε υπεύθυνος έκδοσης το 1969, ενώ αργότερα υπήρξε εμπνευστής του περιοδικού "Roy of the Rovers" (1976). Ακόμη, μετείχε ως ηγετική μορφή στη δημιουργία των εντύπων "Speed", "Scream", "Wildcat", "Teenage Mutant Hero Turtles", "Mask", "Ring Raiders" και το 1982 πρωτοστάτησε στην έκδοση του "New Eagle". Επί 22 έτη, ο Τόμλινσον έγραφε το σενάριο της καθημερινής σειράς "Scorer" (comic strip) στην εφημερίδα "Daily Mirror".

Ακόμη, ο Τόμλινσον εξέδωσε και δύο βιβλία για τα κόμικς, με τίτλους "Real Roy of the Rovers Stuff" ("Pitch Publishing", ISBN 978-1785-31212-0, Οκτώβριος 2016) και "Comic Book Hero", ("Pitch Publishing", ISBN 978-1785-31324-0, Σεπτέμβριος 2017).
Καθεδρικός της Ουψάλα

Ο Καθεδρικός της Ουψάλα (στα σουηδικά: Uppsala domkyrka) ανήκει στην Εκκλησία της Σουηδίας, που ακολουθεί το Λουθηρανικό δόγμα, και αποτελεί την έδρα της Αρχιεπισκοπής της Ουψάλα. Εκεί γίνεται η στέψη των βασιλιάδων της Σουηδίας. 

Με μέγιστο ύψος 118,7 μ. είναι η υψηλότερη εκκλησία στις σκανδιναβικές χώρες. Το μεγαλύτερο τμήμα του ναού κατασκευάστηκε μεταξύ 1272 και 1420. Το δυτικό τμήμα του ολοκληρώθηκε στα μέσα του 15ου αιώνα και λίγο αργότερα κατασκευάστηκαν οι δύο πύργοι. Το 1702 υπέστη μεγάλες καταστροφές από πυρκαγιά. Τη δεκαετία του 1970 έγιναν εργασίες ανακαίνισης στο ναό, που αποκάλυψαν πολλές μεσαιωνικές νωπογραφίες, οι οποίες μετά τη Μεταρρύθμιση είχαν καλυφθεί με ασβέστη.

Στο Καθεδρικό της Ουψάλα είναι θαμμένοι ο προστάτης άγιος του νορβηγικού έθνους, βασιλιάς Ερρίκος Θ΄ της Σουηδίας, οι βασιλιάδες Γουσταύος Α΄ της Σουηδίας και Ιωάννης Γ΄ της Σουηδίας, ο Κάρολος Λινναίος , ο Olaus Rudbeck, ο Εμάνουελ Σβέντενμποργκ και πολλοί αρχιεπίσκοποι.
Βιρτζίνια Χιλ

Η Βιρτζίνια Χιλ (αγγλικά:Virginia Hill), (26 Αυγούστου 1916 - 24 Μαρτίου 1966) ήταν μια Αμερικανίδα και προσωπικότητα του οργανωμένου εγκλήματος. Με καταγωγή από την Αλαμπάμα, η Χιλ έγινε αγγελιαφόρος μυνημάτων αλλά και μεταφορέας μαύρου χρήματος για την μαφία του Σικάγου στα μέσα της δεκαετίας του 1930. Εγινε ευρύτερα γνώστη εξαιτίας της ερωτικής της σχέσης με τον γκάνγκστερ Μπάγκσυ Σίγκελ.
Γενικό Άσμα

Το Γενικό Άσμα (ισπανικά: Canto General, Κάντο Χενεράλ) είναι ποιητική συλλογή του Πάμπλο Νερούδα, η οποία αποδίδει την καταπίεση των κοινωνιών της Νότιας Αμερικής από το διεθνές και εγχώριο κεφάλαιο, από την αποικιοκρατία. Περιέχει ακόμη παραβολές και ανιμιστικές αναφορές στη θεοποιημένη φύση της ζούγκλας των ποταμών και των βουνών της Νότιας Αμερικής, άλλα και των ινδιάνικων φυλών της που τους τοποθετεί στις ιερές καταβολές της.

Έχει μελοποιηθεί από πολλούς συνθέτες, μεταξύ των οποίων τον Μίκη Θεοδωράκη, η οποία παρουσιάστηκε τον Σεπτέμβριο του 1975 στην Αθήνα. Το έργο έχει μεταφραστεί από τη Δανάη Στρατηγοπούλου και έχει μελοποιηθεί από τον Χρήστο Λεοντή.
Γιώργος Βόβορας

Ο Γιώργος Βόβορας (Αθήνα, 18 Ιανουαρίου 1977) είναι Έλληνας επαγγελματίας προπονητής καλαθοσφαίρισης.
Κοινοτικό Στάδιο Κυπερούντας

To Κοινοτικό Στάδιο Κυπερούντας είναι ένα γήπεδο ποδοσφαίρου στην Κυπερούντα της επαρχίας Λεμεσού. Αυτή τη στιγμή χρησιμοποιείται κυρίως για αγώνες ποδοσφαίρου και είναι η έδρα της ΑΠΕΠ Πιτσιλιάς της ομάδας του χώριού η οποία παίζει στην Γ΄Κατηγορία. Το στάδιο έχει χωρητικότητα 6.000 θεατών

Κατηγορία:ΑΠΕΠ Πιτσιλιάς
Κατηγορία:Στάδια ποδοσφαίρου στην Κύπρο
Ιστορικό του Μεγάλου Πολέμου

Το Ιστορικό του Μεγάλου Πολέμου (Γαλλικά: Historial de la Grande Guerre) είναι μουσείο αφιερωμένο στον Α' Παγκόσμιο Πόλεμο. Βρίσκεται κοντά στα πεδία πολεμικών συγκρούσεων της μάχης του Σομ και στεγάζεται στο κάστρο του Περόν, στο νομό Σομ στη βόρεια Γαλλία. Το Περόν βρισκόταν υπό γερμανική κατοχή κατά τη διάρκεια του πολέμου και στο επίκεντρο των μαχών. Λόγω των ανελέητων βομβαρδισμών η πόλη καταστράφηκε σχεδόν τελείως.

Το μουσείο ιδρύθηκε το 1992 και περιλαμβάνει διεθνές ερευνητικό κέντρο και κέντρο τεκμηρίωσης.
Υς Κρομμυών

μικρογραφία| Ο Θησέας πολεμά ενάντια στο αγριογούρουνο
Υς Κρομμυών στα αρχαία ελληνικά ονομαζόταν ένας αγριόχοιρος στην ελληνική μυθολογία. Είναι επίσης γνωστός με το όνομα Φαιά.
Κασντί Μερμπάχ

Ο Κασντί Μερμπάχ (, 16 Απριλίου 1938 – 21 Αυγούστου 1993) ήταν Αλγερινός πολιτικός που διετέλεσε αρχηγός της κυβέρνησης μεταξύ 5 Νοεμβρίου 1988 και 9 Σεπτεμβρίου 1989 όταν ήταν μέλος του Εθνικού Απελευθερωτικού Μετώπου. Δολοφονήθηκε στις 21 Αυγούστου 1993.
Ζαν Ζυλεμά Αμυσά

Ο Ζαν Ζυλεμά Αμυσά ("Jean Zuléma Amussat", 21 Νοεμβρίου 1796 – 13 Μαΐου 1856) ήταν Γάλλος χειρουργός.
Αλεξέι Ιβάνοβιτς Αμπρικόσοφ

Ο Αλεξέι Ιβάνοβιτς Αμπρικόσοφ (ρωσ. Алексе́й Ива́нович Абрико́сов, 18 Ιανουαρίου 1875 – 9 Απριλίου 1955) ήταν Ρώσος και Σοβιετικός ιατρός παθολόγος, μέλος της Σοβιετικής Ακαδημίας Επιστημών από το 1939. Γιος του ήταν ο θεωρητικός φυσικός Αλεξέι Αλεξέγιεβιτς Αμπρικόσοφ, που τιμήθηκε με το Βραβείο Νόμπελ Φυσικής το 2003.
Αντωνία του Μερόντ

Η Αντωνία του Μερόντ ("Antoinette de Mérode", 28 Σεπτεμβρίου 1828 - 10 Φεβρουαρίου 1864) ήταν η σύζυγος του Κάρολου Γ΄, Πρίγκιπα του Μονακό.
Σιντ Αχμέντ Γκοζαλί

Ο Σιντ Αχμέντ Γκοζαλί (, γεν. 31 Μαρτίου 1937, Μαγκνιά, Αλγερία) είναι Αλγερινός πολιτικός που διετέλεσε αρχηγός της κυβέρνησης της Αλγερίας από το 1991 έως το 1992.
Μουλούντ Χαμρούς

Ο Μουλούντ Χαμρούς (, γεν. 3 Ιανουαρίου 1943, Κωνσταντίνη) ήταν ο αρχηγός της κυβέρνησης της Αλγερίας από τις 5 Σεπτεμβρίου 1989 έως τις 5 Ιουνίου 1991.
Αρχηγός από Κούνια

Αρχηγός από Κούνια (αγγλικά: The Boss Baby) είναι τρισδιάστατη αμερικανική ταινία περιπέτειας και κωμωδίας του 2017, που παράγεται από τα Dreamworks Animation και διανέμεται από το 20th Century Fox, σε σκηνοθεσία Τομ Μακ Γκραθ.

Στην ταινία πρωταγωνιστούν οι Άλεκ Μπάλντουιν, Στιβ Μπουσέμι, Τζίμι Κίμελ, Λίζα Κούντροου κ.ά.
Αμφιθόη

Στην ελληνική μυθολογία με το όνομα Αμφιθόη (από το επίθετο "θοή", που σημαίνει «γρήγορη, ευκίνητη», και το "αμφι-", που σημαίνει «και από τις δύο πλευρές») είναι γνωστή και μία από τις 50 Νηρηίδες, δηλαδή τις θυγατέρες του Νηρέα και της Ωκεανίδας Δωρίδος. Η Αμφιθόη είναι μία από τις 32 Νηρηίδες που αναφέρονται στην "Ιλιάδα" του Ομήρου ότι ήρθαν να θρηνήσουν μαζί με τη Θέτιδα από βάθη της θάλασσας στην ακτή της Τρωάδας για τον μελλοντικό θάνατο του γιου της Αχιλλέα. Συγκεκριμένα, η Αμφιθόη αναφέρεται στη ραψωδία Σ, στίχος 43.
* Με το όνομα αμφιθόη ("Amphithoe") είναι γνωστό επίσης ένα γένος αμφίποδου μαλακόστρακου ζώου.
Φλόριαν Άλμπερτ

Ο Φλόριαν Άλμπερτ (ουγγρικά: "Albert Flórián", 15 Σεπτεμβρίου 1941 – 31 Οκτωβρίου 2011) ήταν Ούγγρος διεθνής ποδοσφαιριστής, που κέρδισε τον τίτλο του καλύτερου Ευρωπαίου Ποδοσφαιριστή της Χρονιάς το 1967 (Χρυσή Μπάλα). Με το προσωνύμιο «Ο Αυτοκράτορας», αγωνιζόταν ως κεντρικός επιθετικός με δεινή ικανότητα στο σκοράρισμα. Ήταν από τους κορυφαίους της εποχής του και έχει περιγραφεί ως ένας από τους πιο «κομψούς» ποδοσφαιριστές όλων των εποχών.
Νικόλαος Αναγνωστίδης

Ο Νικόλαος Αναγνωστίδης (1906-1967) ήταν Έλληνας χειρουργός, υφηγητής χειρουργικής του Αριστοτέλειου Πανεπιστημίου Θεσσαλονίκης.

Ο Αναγνωστίδης καταγόταν από τη Σηλυβρία της Ανατολικής Θράκης και σπούδασε ιατρική στο Πανεπιστήμιο Αθηνών. Στις 16 Μαΐου 1944 παρουσίασε τη «διατριβή επί υφηγεσία» του, με τίτλο "Περί εκτεταμένων εγκαυμάτων και βασικών αρχών θεραπείας τους", στην Ιατρική Σχολή του ΑΠΘ και στις 19 Απριλίου 1944, μετά τη δημόσια ανάπτυξη του προβλεπόμενου από το νόμο μαθήματος και ύστερα από ευρεία συζήτηση, ο Ν. Αναγνωστίδης αναγορεύθηκε Υφηγητής Χειρουργικής, και έγινε έτσι ο πρώτος υφηγητής στην ιστορία της Ιατρικής Σχολής του Πανεπιστημίου Θεσσαλονίκης.

Στη συνέχεια ο Αναγνωστίδης διετέλεσε εντεταλμένος υφηγητής του μαθήματος «Στοιχεία Ανατομίας και πρώται βοήθειαι» (1960) και εντεταλμένος υφηγητής της Β΄ Χειρουργικής Κλινικής του Πανεπιστημίου, καθώς και διευθυντής της κλινικής αυτής. Δημοσίευσε αρκετές επιστημονικές εργασίες σε ελληνικά και ξένα επιστημονικά περιοδικά, αλλά δεν προάχθηκε ποτέ σε καθηγητή εξαιτίας των πολιτικών φρονημάτων του. Για ένα διάστημα μάλιστα εξορίσθηκε στον Άγιο Ευστράτιο, όπου ήταν παρέα με τον Γιώργο Ζουράρι και τον πατέρα τού λογοτέχνη Θέμη Λιβιεριάδη, όντες φίλοι από τη Θεσσαλονίκη.
Γκισλαίν Ντομανζέ

Η Γκισλαίν Ντομανζέ ("Ghislaine Dommanget", 13 Οκτωβρίου 1900 - 30 Απριλίου 1991) ήταν Γαλλίδα ηθοποιός και η σύζυγος του Λουδοβίκου Β΄, Πρίγκιπα του Μονακό.
Κέντρα Λαστ

Η Μισέλ Ανν Μέισον (γεννημένη στις 18 Σεπτεμβρίου 1978), γνωστή επαγγελματικά ως Κέντρα Λαστ, είναι Αμερικανίδα πορνοστάρ και σκηνοθέτης. Ξεκίνησε αρχικά να εργάζεται ως μοντέλο κάμερας, αλλά στις αρχές του 2012 άρχισε να εργάζεται σε ταινίες πορνογραφικού περιεχομένου. Έχει βραβευθεί με την κατηγορία του Καλύτερου ΜΙΛΦ Περφόρμερ της Χρονιάς των Βραβείων XBIZ δύο φορές. Το 2013, οι χρήστες του Twitter ψήφισαν υπέρ της απονομής στη Λαστ του τίτλου "Hot MILF" του Μις BangBros.
Τσαρλστάουν

To Τσαρλστάουν είναι η παλαιότερη γειτονία στην πόλη της Βοστώνης, η οποία βρίσκεται στην πολιτεία της Μασαχουσέτης, στις ΗΠΑ. Το αρχικό της όνομα που της έδωσε η φυλή Μασαχούσετ ήταν Μισαγούμ (Mishawum) και βρίσκεται σε μια χερσόνησο βόρεια του ποταμού Τσαρλς, απέναντι από το κέντρο της Βοστώνης.

Το Τσάρλεσταουν έγινε πόλη το 1848 και προσαρτήθηκε από τη Βοστώνη στις 5 Ιανουαρίου του 1874. Η Ιρλανδικό-αμερικανική κοινότητα είχε μεγάλη επιρροή στην πόλη, που προερχόταν από τη μετανάστευση Ιρλανδών κατά τη διάρκεια της Μεγάλης Ιρλανδικής πείνας της δεκαετίας του 1840.
Αντωνία του Μονακό

Η Αντωνία του Μονακό ("Antoinette de Monaco", 28 Δεκεμβρίου 1920 - 18 Μαρτίου 2011) ήταν κόρη του Πέτρου ντε Πολιανάκ.
Γιωργής Τσαμπουράκης

αριστερά|μικρογραφία|350x350εσ|Φωτογραφία Γιωργή Τσαμπουράκη by George Alexandrakis Photography
Ο Γιωργής Τσαμπουράκης (31 Οκτωβρίου 1974 -) είναι Έλληνας ηθοποιός με μακρά πορεία στον χώρο του θεάτρου, της τηλεόρασης και του κινηματογράφου. 

Γεννήθηκε στο Ντύσσελντορφ της Γερμανίας στις 31 Οκτωβρίου 1974. Γιος του Ιωάννη και της Ειρήνης Τσαμπουράκη. Κατάγεται από την Αυγενική Ηρακλείου. 

Είναι απόφοιτος της Σχολής Δραματικής Τέχνης Βεάκη. Το 2001 έκανε το ντεμπούτο στην τηλεόραση στη σειρά "Τι συμβαίνει με το Χάρη". 

Έχει βραβευτεί με το «βραβείο ερμηνείας νέων δημιουργών» για την ερμηνεία του στο θεατρικό έργο «Άλλοι Άνθρωποι» του Κρίστοφερ Σιν και το 2012 ήταν υποψήφιος για το Βραβείο Χορν στο θεατρικό έργο «Ο Ερωτόκριτος» του Βιτσέντζου Κορνάρου.

Παρακολούθησε σεμινάρια με τους Lilo Bauer, Peter Rain, Θωμά Μοσχόπουλο, Λυδία Κονιόρδου, Anatoli Vasilief. Έχει πάρει μέρος στα έργα: Μπεντ (σκην. Γ.Θεοδοσιάδης), Άλλοι άνθρωποι (Βραβείο ερμηνείας), Ο Ελαφοβασιλιάς (σκην. Θ. Μοσχόπουλος), Το αίμα που μαράθηκε (σκην. Γ. Σαχίνης), Οιδίποδας (σκην. Α. Κράλλη), Ορέστεια (σκην. Λ. Θάνος), Φύλλα από γυαλί (σκην. Β. Γεωργιάδου), Βασιλιάς Λήρ (σκην. Σ. Λιβαθινός), Ο θάνατος του Δαντόν (σκην. Σ. Λιβαθινός), Ερωτόκριτος (σκην. Γ. Χατζάκης) και με το Εθνικό θέατρο στα έργα: Πέρσες (σκην. Λ. Κονιόρδου), Καλιγούλας (σκην. Γ. Σαχίνης), Ο Βασιλικός (σκην. Σ. Ευαγγελάτος), Οδύσσεια (συμπαραγωγή με το Piccolo Teatro di Milano και σκηνοθεσία Robert Wilson).

Την τηλεοπτική περίοδο 2019-2020 υποδυθηκε τον Αλή Ομέρογλου (Πρωταγωνιστικός ρόλος) στη σειρά ""Το Κόκκινο Ποτάμι" (OpenTv)."

Είναι παντρεμένος και έχει δύο παιδιά. Είναι ιδιοκτήτης του εστιατορίου "ΑΣΤΕΡ" στα Πετράλωνα, μαζί με τον φίλο του και ηθοποιό Μιχάλη Μουλακάκη.

Είναι ιδρυτής και σκηνοθέτης της εταιρείας θεάτρου «Ίμερος» και Καλλιτεχνικός διευθυντής της Ανώτερης Σχολής Δραματικής Τέχνης "ΝΟΤΟΣ" στο Ηράκλειο Κρήτης.
Θέμης Μουμουλίδης

Ο Θέμης Μουμουλίδης είναι Έλληνας σκηνοθέτης, συγγραφέας και σκηνογράφος. Στις εκλογές του Σεπτεμβρίου 2015 εξελέγη βουλευτής Κοζάνης με τον ΣΥΡΙΖΑ.
Starlink

To Starlink είναι σύστημα δορυφόρων που κατασκευάζεται από την SpaceX για την παροχή δορυφορικού διαδικτύου . Το σύστημα θα αποτελείται από χιλιάδες μικρούς δορυφόρους σε χαμηλή γήινη τροχιά (LEO), σε συνδυασμό με πομποδέκτες εδάφους. Η SpaceX σχεδιάζει επίσης να πουλήσει μερικούς από τους δορυφόρους για στρατιωτικούς και επιστημονικούς ή διερευνητικούς σκοπούς. Οι εγκατάστασεις ανάπτυξης δορυφόρων της SpaceX βρίσκεται στο Ρέιμοντ της Ουάσινγκτον. Το συνολικό κόστος του δεκαετούς έργου για το σχεδιασμό, την κατασκευή και την ανάπτυξη του Starlink από την SpaceX τον Μάιο του 2018 εκτιμήθηκε περίπου στα 10 δις. $. 

Η ανάπτυξη του προγράμματος ξεκίνησε το 2015, με τους δύο πρώτους δοκιμαστικούς δορυφόρους να μπαίνουν σε τροχιά τον Φεβρουάριο του 2018. Ένα δεύτερο ζευγάρι δοκιμαστικών δορυφόρων και η πρώτη μαζική εκτόξευση δορυφόρων πραγματοποιήθηκε τον Μάιο του 2019 όταν οι πρώτοι 60 λειτουργικοί δορυφόροι μπήκαν σε τροχιά. Από το 2020, η SpaceX εκτοξεύει 60 δορυφόρους ανά φορά, με στόχο την ανάπτυξη των 1.584 δορυφόρων για την παροχή διαδικτύου παγκοσμίως έως τα τέλη του 2021-2022. Η SpaceX θα παρέχει δοκιμαστικές υπηρεσίες σε χρήστες που κατοικούν στις βόρειες Ηνωμένες Πολιτείες και τον Καναδά έως τον Αύγουστο του 2020. 

Έχουν προβληθεί ανησυχίες σχετικά με τον μακροπρόθεσμο κίνδυνο διαστημικών σκουπιδιών που θα προκύψει από την τοποθέτηση χιλιάδων δορυφόρων σε τροχιές άνω των 600 χιλιομέτρων και το πιθανό αντίκτυπος στην αστρονομία. Οι δορυφορικές τροχιές του Starlink μειώθηκαν στα 550 χιλιόμετρα και κάτω. Η SpaceX φέρεται να προσπαθεί να λύσει το τελευταίο ζήτημα, με το Starlink 2, ένας από τους δορυφόρους έχει μια πειραματική επίστρωση για να τον κάνει λιγότερο ανακλαστικό και, συνεπώς, να επηρεάζει λιγότερο τις αστρονομικές παρατηρήσεις που βασίζονται στο έδαφος. Ακομα η εκτόξευση του Ιουνίου του 2020 περιελάμβανε έναν δορυφόρο με ενα πειραματικό σκίαστρο.
Μουσείο Σομ 1916

Το Μουσείο Σομ 1916 (Γαλλικά: "Μusée Somme 1916") είναι στρατιωτικό μουσείο στην πόλη Αλμπέρ, στη βόρεια Γαλλία, αφιερωμένο στη ζωή των στρατιωτών στα χαρακώματα στην περιοχή της μάχης του Σομ (1η Ιουλίου έως 18 Νοεμβρίου 1916) κατά τη διάρκεια του Α' Παγκοσμίου Πολέμου. Η Αλμπέρ είναι μια από τις πόλεις που βρέθηκαν στο επίκεντρο των σφοδρών μαχών (1914-1918), ανακαταλήφθηκε επανειλημμένα και μεγάλο τμήμα της καταστράφηκε.
Πολάντ Χασίμοφ

Ο Πολάντ Χασίμοφ (; 2 Ιανουαρίου 1975, Σουμγκαγήτ – 14 Ιουλίου 2020) — Στρατιωτκός του Αζερμπαϊτζάν, στρατηγός (2019). Πέθανε στις 14 Ιουλίου 2020 κατά τη διάρκεια των μαχών μεταξύ των Ένοπλων Δυνάμεων του Αζερμπαϊτζάν και των Αρμενικών Ενόπλων Δυνάμεων στην πρώτη γραμμή στα κρατικά σύνορα μεταξύ της περιοχής Tovuz του Αζερμπαϊτζάν και της περιοχής Ταβούς της Αρμενίας.
Μπελαΐντ Αμπντεσαλάμ

Ο Μπελαΐντ Αμπντεσαλάμ (, (20 Ιουλίου 1928 – 27 Ιουνίου 2020) ήταν Αλγερινός πολιτικός, ο οποίος διετέλεσε πρωθυπουργός της χώρας του την περίοδο 1992–1993.
Ρον Τέρνερ

Ο Ρον Τέρνερ (Ronald ‘Ron’ Turner, Νόργουιτς, Αγγλία, 3 Αυγούστου 1922 – 19 Δεκεμβρίου 1998) ήταν Άγγλος συγγραφέας, εικονογράφος και δημιουργός κόμικς. Οι πιο αξιοσημείωτες δημιουργίες του αναφέρονται στις σειρές "The Daleks" και "Thunderbirds". Συνεργάστηκε κυρίως με τη βρετανική εκδοτική εταιρεία "Amalgamated Press/Fleetway". Φιλοτέχνησε εκατοντάδες εξώφυλλα βιβλίων και περιοδικών. Στην Ελλάδα οι πιο δημοφιλείς σειρές του ήταν "Τα Τιγράκια" ("The Tigers") και το "Σπίνμπολ".
Μαρία Αντωνία Μυρά

Η Μαρία Αντωνία Μυρά ("Marie Antoinette Murat", 3 Ιανουαρίου 1793 - 19 Ιανουαρίου 1847) ήταν κόρη του Πέτρου Μυρά.
Volvo C30

Το Volvo C30 ήταν 3-θυρο μικρομεσαίο πολυτελές αυτοκίνητο που παρήχθη από τη σουηδική αυτοκινητοβιομηχανία Volvo Cars, σε μία γενιά, από τον Οκτώβριο του 2006 έως τον Δεκέμβριο του 2012.
Παρασκευάς Μπόλαρης

Ο Παρασκευάς Μπόλαρης (Χανιά, Κρήτη, 1938 - Αθήνα, 26 Αυγούστου 2018) ήταν Έλληνας αξιωματικός (ταγματάρχης) του σώματος των Καταδρομέων και πραξικοπηματίας, ηγετικό μέλος της ομάδας που κατάλυσε το δημοκρατικό πολίτευμα την 21 Απριλίου του 1967. Ήταν πιστός στην ομάδα του Δημήτριου Ιωαννίδη και εκ των πρωταγωνιστών της ανατροπής του δικτάτορα Γεώργιου Παπαδόπουλου το Νοέμβριο του 1973, λίγες μέρες μετά την αιματηρή καταστολή της εξέγερσης του Πολυτεχνείου.

Συνελήφθη στις 24 Φεβρουαρίου 1975 ως πρωταίτιος της σχεδιαζόμενης ανατροπής της κυβέρνησης Καραμανλή («Πραξικόπημα της πιτζάμας») και καταδικάστηκε σε φυλάκιση 8 ετών. Την 1 Αυγούστου του 1977 απέδρασε από το Λαϊκό Νοσοκομείο της Αθήνας, όπου είχε μεταφερθεί για ιατρικούς λόγους και εν συνεχεία διέφυγε στο εξωτερικό, όπου και παρέμεινε έως ότου τα αδικήματα, για τα οποία κατηγορούνταν, παραγράφηκαν, οπότε επέστρεψε στην Ελλάδα και εργάσθηκε ως μεταφραστής.
Έστερ Εσπόσιτο

Η Έστερ Εσπόσιτο (ισπανικά: Ester Expósito, γενν. 26 Ιανουαρίου 2000) είναι Ισπανίδα ηθοποιός, ευρύτερα γνωστή για το ρόλο της στη σειρά Elite.
Μπερτελμίνγκ

Το Μπερτελμίνγκ ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία.
Μπετλαινβίλ

Το Μπετλαινβίλ( ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. Οι πρώην κοινότητες Αλτρόφ (Γερμανικά: Άλτντορφ) και Μανσύ (Γερμανικά: Μένχεν) είναι ενσωματωμένα στην κοινότητα από το 1811.